Giggs ya ce martabar Man' U za ta dawo - BBC Hausa
Giggs ya ce martabar Man' U za ta dawo
Har yanzu dai United na da wata dama ta samun tikitin shiga gasar zakarun Turai da za a yi nan gaba.
Kocin rikon-kwarya na Manchester United Ryan Giggs ya fadawa magoya bayansu cewa su sha kurumin su, nasara na tafe nan gaba bayan da kungiyar ta kare a matsayin ta bakwai a gasar Premier.A wani jawabi da ya gabatar mai sanyaya zuciya a filin wasa na Old Trafford bayan kammala wasan su na karshe a gida, Giggs yace ''Gasar bana ta kasance mai wahala a gare mu, amma muna sa ran nasara ba da dadewa ba. Nasarorin da muka samu a shekarun baya su ne suka sangarta mu.''Giggs, mai shekaru 40, ya gabatar da jawabin ne bayan nasarar da kulob din ya samu kan Hull City ta ci 3-1 wanda kuma ake sa ran ita ce bayyanar sa ta karshe a filin.Giggs, wanda har yanzu bai fayyace ko zai ci gaba da zama a United din ba ko a'a, ya shigo wasan nebayan dawowa daga hutun rabin lokaci.'
Karin bayani Giggs ya nuna alamun barin Man' United 4 Mayu 2014 Man' United ta musanta daukar sabon Koci 26 Aprilu 2014 An cire alamar Moyes daga Old Trafford 24 Aprilu 2014 Karin labaran Wasanni